title: Neuvoston täytäntöönpanoasetus (EU) 2015/1112, annettu 9 päivänä heinäkuuta 2015, Etelä-Sudanin tilanteen johdosta määrättävistä rajoittavista toimenpiteistä annetun asetuksen (EU) 2015/735 20 artiklan 1 kohdan ja 22 artiklan 1 kohdan täytäntöönpanosta

text:
               10.7.2015

               FI

               Euroopan unionin virallinen lehti

               L 182/2

         NEUVOSTON TÄYTÄNTÖÖNPANOASETUS (EU) 2015/1112,
   annettu 9 päivänä heinäkuuta 2015,
   Etelä-Sudanin tilanteen johdosta määrättävistä rajoittavista toimenpiteistä annetun asetuksen (EU) 2015/735 20 artiklan 1 kohdan ja 22 artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Etelä-Sudanin tilanteen johdosta määrättävistä rajoittavista toimenpiteistä ja asetuksen (EU) N:o 748/2014 kumoamisesta 7 päivänä toukokuuta 2015 annetun neuvoston asetuksen (EU) 2015/735 (1) ja erityisesti sen 20 artiklan 1 kohdan ja 22 artiklan 1 kohdan,
   sekä katsoo seuraavaa:

               (1)

               Neuvosto hyväksyi 7 päivänä toukokuuta 2015 asetuksen (EU) 2015/735.

               (2)

               Yhdistyneiden kansakuntien turvallisuusneuvoston päätöslauselman 2206 (2015) nojalla perustettu pakotekomitea lisäsi 1 päivänä heinäkuuta 2015 kuusi henkilöä luetteloon henkilöistä ja yhteisöistä, joihin kohdistetaan saman päätöslauselman 12 kohdassa määrättyjä toimenpiteitä.

               (3)

               Asetuksen (EU) 2015/735 liitteessä II olevasta luettelosta olisi poistettava kahden henkilön nimet, koska YK:n turvallisuusneuvoston komitea on nimennyt heidät, ja heidät olisi näin ollen lisättävä kyseisen asetuksen liitteeseen I.

               (4)

               Sen vuoksi neuvoston asetuksen (EU) 2015/735 liitteet I ja II olisi muutettava,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) 2015/735 liite I tämän asetuksen liitteellä.
   2 artikla
   Poistetaan seuraavat nimet ja niihin liittyvät merkinnät asetuksen (EU) 2015/735 liitteestä II:

               1.

               Santino DENG

               2.

               Peter GADET

         3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä heinäkuuta 2015.

            Neuvoston puolesta

            Puheenjohtaja

         J. ASSELBORN

      (1)  EUVL L 117, 8.5.2015, s. 13.

      LIITE

            ”LIITE I

               LUETTELO 5 ARTIKLAN 1 KOHDASSA TARKOITETUISTA LUONNOLLISISTA HENKILÖISTÄ, OIKEUSHENKILÖISTÄ, YHTEISÖISTÄ JA ELIMISTÄ

            A.   LUONNOLLISET HENKILÖT
            1.   Gabriel JOK RIAK (alias: a) Gabriel Jok b) Jok Riak c) Jock Riak)

               Nimike: Sudanin kansan vapautusarmeijan (SPLA) 1. sektorin komentaja Syntymäaika: 1966 Syntymäpaikka: Bor, Sudan/Etelä-Sudan Kansalaisuus: Etelä-Sudan Osoite: a) Unityn osavaltio, Etelä-Sudan b) Wau, Western Bahr El Ghazal, Etelä-Sudan Merkitty luetteloon:1.7.2015Lisätietoja: Komentanut tammikuusta 2013 SPLA:n 1. sektoria, joka operoi pääasiassa Unityn osavaltiossa. On tässä asemassa laajentanut tai jatkanut Etelä-Sudanin konfliktia ja on siten vastuussa vihollisuuksien lopettamista koskevan sopimuksen rikkomisesta.
            SPLA on Etelä-Sudanissa toimiva sotilaallinen yhteisö, joka on osallistunut toimiin, jotka ovat laajentaneet Etelä-Sudanin konfliktia. Se on rikkonut tammikuussa 2014 tehtyä vihollisuuksien lopettamista koskevaa sopimusta ja 9.5.2014 Etelä-Sudanin kriisin ratkaisemisesta tehtyä sopimusta, jolla sitouduttiin uudelleen vihollisuuksien lopettamista koskevaan sopimukseen, ja estänyt Afrikan sarven alueen maiden yhteistyöjärjestön (IGAD) valvonta- ja seurantamekanismin toimintaa.

               Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

            Gabriel Jok Riak merkittiin luetteloon 1.7.2015 päätöslauselman 2206 (2015) 7(a), 7(f) ja 8 kohdan nojalla syynä ’toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna’, ’kansainvälisten rauhanturva-, diplomaatti- tai humanitaaristen operaatioiden toiminnan, IGADin valvonta- ja seurantamekanismi mukaan luettuna, tai humanitaarisen avun jakamisen tai sen saannin estäminen’. Lisäksi toiminut johtajana ’sellaisessa yhteisössä, joka on osallistunut tai jonka jäsenet ovat osallistuneet 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät’.

               Lisätietoja

            Gabriel Jok Riak on Sudanin kansan vapautusarmeijan (SPLA) 1. sektorin komentaja. SPLA on Etelä-Sudanissa toimiva sotilaallinen ryhmittymä, joka on osallistunut Etelä-Sudanin konfliktia laajentaneisiin toimiin. Se on rikkonut tammikuussa 2014 tehtyä vihollisuuksien lopettamista koskevaa sopimusta ja 9.5.2014 Etelä-Sudanin kriisin ratkaisemisesta tehtyä sopimusta (toukokuun sopimus), jolla sitouduttiin uudelleen vihollisuuksien lopettamista koskevaan sopimukseen.
            Jok Riak on komentanut tammikuusta 2013 SPLA:n 1. sektoria, joka operoi pääasiassa Unityn osavaltiossa. SPLA:n 3., 4. ja 5. divisioona kuuluvat 1. sektorin ja sen komentajan Jok Riakin alaisuuteen.
            Jok Riak ja SPLA:n 1. sektori sekä kolme sen alaisuuteen kuuluvaa osastoa ovat osallistuneet useisiin alla yksityiskohtaisemmin kuvattuihin toimiin, jotka rikkovat tammikuussa 2014 tehtyä vihollisuuksien lopettamista koskevaa sopimusta ja sen velvoitteita, joihin kuuluu oppositiojoukkoihin kohdistuvien sotilaallisten toimien ja muiden provokatiivisten toimien lopettaminen, joukkojen pitäminen niiden nykyisissä asemissa ja pidättyminen sotilaalliseen yhteenottoon mahdollisesti johtavista joukkojen liikkeistä ja ampumatarvikkeiden toimituksista.
            Jok Riakin johtamat SPLA:n joukot ovat syyllistyneet useaan otteeseen vihollisuuksiin ja rikkoneet näin vihollisuuksien lopettamista koskevaa sopimusta.
            10.1.2014 SPLA:n joukot valloittivat 1. sektorin komentajan Jok Riakin johdolla Bentiun kaupungin, joka oli ollut oppositiossa olevan Sudanin kansan vapautusliikkeen (SPLM-IO) hallussa 20.12.2013 alkaen. SPLM-IO:n taistelijoita joutui SPLA:n 3. divisioonan väijytyksen ja hyökkäyksen kohteeksi Leerin lähellä pian tammikuussa 2014 tehdyn vihollisuuksien lopettamista koskevan sopimuksen allekirjoittamisen jälkeen, ja huhtikuun puolivälissä 2014 SPLA:n 3. divisioona valtasi Mayomin ja surmasi yli 300 SPLM-IO:n taistelijaa.
            4.5.2014 Jok Riakin johtamat SPLA-joukot valtasivat Bentiun uudelleen. SPLA:n tiedottaja sanoi valtion televisiossa Jubassa, että Jok Riakin johtamat hallituksen joukot ovat vallanneet Bentiun neljältä iltapäivällä, ja lisäsi, että 3. divisioona ja SPLA:n erikoisjoukot osallistuivat toimiin. Vain joitakin tunteja sen jälkeen, kun toukokuun sopimuksesta oli ilmoitettu, SPLA:n 3. ja 4. divisioonan joukot torjuivat opposition taistelijat, jotka olivat aiemmin hyökänneet SPLA:n asemiin Bentiun lähellä ja Etelä-Sudanin pohjoisilla öljyalueilla.
            Toukokuun sopimuksen allekirjoittamisen jälkeen SPLA:n 3. divisioonan joukot valtasivat jälleen Wank Kain, ja divisioonan komentaja Santino Deng Wol antoi joukoilleen luvan surmata kaikki aseita kantaneet tai kodeissaan piileskelevät henkilöt ja määräsi polttamaan kaikki kodit, joista tavattiin opposition joukkoja.
            Huhtikuun lopussa ja toukokuussa 2015 Jok Riakin johtamat SPLA:n 1. sektorin joukot toteuttivat Lakesin osavaltiosta käsin täysimittaisen sotilaallisen hyökkäyksen Unityn osavaltiossa olevia opposition joukkoja vastaan.
            Jok Riakin raportoidaan edellä mainitun vihollisuuksien lopettamista koskevan sopimuksen vastaisesti pyrkineen korjaamaan ja modifioimaan panssarivaunuja, jotta niitä voitaisiin käyttää opposition joukkoja vastaan syyskuun alkupuolella 2014. Lokakuun 2014 loppupuolella siirrettiin ainakin 7 000 SPLA:n joukkoihin kuuluvaa taistelijaa sekä raskasta aseistusta 3. ja 5. divisioonasta vahvistamaan 4. divisioonan joukkoja, joita vastaan oppositio oli hyökännyt Bentiun lähellä. Marraskuussa 2014 SPLA toi uutta sotilaskalustoa ja aseita, mm. panssaroituja miehistönkuljetusajoneuvoja, helikoptereita, tykkejä ja ampumatarvikkeita, 1. sektorin vastuualueelle, todennäköisesti opposition vastaisten sotatoimien valmistelemiseksi. Helmikuun alkupuolella 2015 Jok Riakin raportoidaan määränneen panssaroituja miehistönkuljetusajoneuvoja Bentiuun mahdollisesti alueella tapahtuneiden opposition väijytysten torjumiseksi.
            Huhti- ja toukokuussa Unityn osavaltioon tehtyjen hyökkäysten jälkeen SPLA:n 1. sektori epäsi Bentiussa toimivan Afrikan sarven alueen maiden yhteistyöjärjestön valvonta- ja seurantamekanismin (IGAD-MVM) pyynnön saada tutkia tätä vihollisuuksien lopettamisesta tehdyn sopimuksen rikkomista; IGAD-MVM:lta evättiin siten vapaus liikkua tehtävänsä hoitamisen edellyttämällä tavalla.
            Lisäksi Jok Raik laajensi huhtikuussa 2014 Etelä-Sudanin konfliktia aseistamalla ja värväämällä 1 000 Dinka-nuorta perinteisten SPLA-joukkojen täydentämiseksi.
            2.   Simon Gatewech DUAL (alias: a) Simon Gatwich Dual b) Simon Getwech Dual c) Simon Gatwec Duel d) Simon Gatweach e) Simon Gatwick f) Simon Gatwech g) Simon Garwich h) General Gaduel i) Dhual Nimike: Oppositiossa olevan Sudanin kansan vapautusliikkeen (SPLM-IO) yleisesikunnan päällikkö Syntymäaika: 1953 Syntymäpaikka: a) Akobo, Jonglein osavaltio, Sudan/Etelä-Sudan b)Urorin piirikunta, Jonglein osavaltio, Sudan/Etelä-Sudan Osoite: Jonglein osavaltio, Sudan/Etelä-Sudan YK merkinnyt luetteloon:1.7.2015

               Lisätietoja: SPLM-IO:n yleisesikunnan päällikkö, aiemmin oppositiojoukkojen komentaja Jongelin osavaltiossa. Hänen joukkonsa hyökkäsivät helmikuun 2015 alussa Jonglein osavaltioon, ja maaliskuusta 2015 lähtien hän on yrittänyt horjuttaa rauhaa Jonglein osavaltiossa kohdistamalla hyökkäyksiä siviiliväestöön.

               Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

            Simon Gatwech Dual merkittiin luetteloon 1.7.2015 päätöslauselman 2206 (2015) 6, 7(a), 7(d) ja 8 kohdan nojalla syynä ’se, että henkilö on suoraan tai välillisesti vastuussa Etelä-Sudanin rauhaa, turvallisuutta tai vakautta uhkaavista toimista tai politiikoista taikka hän on myötävaikuttanut tai osallistunut suoraan tai välillisesti tällaisiin toimiin tai politiikkoihin’, ’toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna’, ’siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta’, ja toimiminen johtajana ’sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät’.

               Lisätietoja

            Simon Gatwech Dual (Gatwech Dual) on osallistunut Etelä-Sudanin rauhaa, turvallisuutta tai vakautta uhkaaviin toimiin tai politiikkoihin ja toiminut SPLM-IO-ryhmän (Sudan People's Liberation Movement in Opposition) johtajana; mainittu yhteisö on osallistunut Etelä-Sudanin rauhaa, turvallisuutta tai vakautta uhanneisiin toimiin ja kohdistanut vakivaltaisia iskuja siviiliväestöön, mukaan lukien naisiin ja lapsiin.
            Gatwech Dual on SPLM-IO:n yleisesikunnan päällikkö ja oli aiemmin oppositiojoukkojen komentaja Jonglein osavaltiossa.
            Vuosina 2014–2015 Gatwech Dualin komennossa oli suuri määrä joukkoja, ja hän toimi jokseenkin itsenäisesti merkittävissä iskuissa. Gatwech Dual johtaa SPLM-IO:n joukkojen käyttöä ja todennäköisesti myös joidenkin White Army -ryhmän joukkojen (nuer-heimoon kuuluvista nuorista koostuvien puolisotilaallisten joukkojen) käyttöä.
            Huhtikuun lopussa 2014 Gatwech Dualin komennossa olleet joukot saivat haltuunsa Jonglein osavaltion alueita edetessään osavaltion pääkaupunkiin Boriin saakka. Gatwech Dual saattoi käyttää hyväkseen tietoa huhtikuun 17. päivän 2014 hyökkäyksestä, joka oli kohdistunut nuer-heimoon kuuluviin maansisäisiin pakolaisiin Borissa sijaitsevassa YK:n tukikohdassa, ja yllyttää joukkojaan kostamaan iskun. Tulitauon rikkomisista 14. elokuuta 2014 esitetyssä IGADin valvonta- ja tarkastusmekanismin yhteenvetoraportissa mainittiin myös Ylä-Niilin (Upper Nile), Unityn ja Jonglein osavaltioissa olleen Gatwech Dualin komentamia joukkoja.
            Gatwech Dualin joukot tekivät helmikuun 2015 alussa iskun Jonglein osavaltiossa. Maaliskuusta 2015 asti Gatwech Dual on yrittänyt rikkoa rauhaa Jonglein osavaltiossa tekemällä siviiliväestöön kohdistettuja iskuja.
            Huhtikuun 2015 lopussa Gatwech Dual osallistui Ylä-Niilin osavaltiossa olleisiin Etelä-Sudanin hallituksen joukkoihin kohdistettujen yllätysiskujen suunnitteluun ja koordinointiin. Vihollisuuksien lopettamista koskevan sopimuksen rikkomisia koskeneessa IGADin valvonta- ja tarkastusmekanismin yhteenvetoraportissa ajalta 12.–31. toukokuuta 2015 lueteltiin Gatwechin komennossa olleiden oppositiojoukkojen toimia, jotka rikkoivat sopimusta, mukaan lukien isku hallituksen joukkoja vastaan Ayodissa.
            Gatwech Dualin komentamat SPLM-IO:n joukot kohdistivat iskujaan naisiin, lapsiin ja siviiliväestöön. Raporttien mukaan Gatwech Dual käski komentamiaan joukkoja surmaamaan dinka-heimoon kuuluvia sotavankeja, naisia ja lapsia, ja hänen komentamiinsa joukkoihin kuuluneet sotilashenkilöt olivat todenneet, ettei oppositiojoukkojen pitäisi tehdä eroa eri dinka-heimojen välillä vaan surmata kaikki.
            3.   James Koang CHUOL (alias: a) James Koang Chol Ranley b) James Koang Chol c) Koang Chuol Ranley d) James Koang Chual Syntymäaika: 1961 Kansalaisuus: Etelä-Sudan Passin nro: R00012098, Etelä-Sudan YK merkinnyt luetteloon:1.7.2015

               Lisätietoja: Nimitetty SPLAIO-ryhmän (Sudan People's Liberation Army in Opposition) erityisdivisioonan komentajaksi joulukuussa 2014. Hänen joukkonsa ovat osallistuneet siviiliväestöön kohdistettuihin iskuihin. Helmikuussa 2014 hänen komentamansa joukot hyökkäsivät Yhdistyneiden kansakuntien leireihin, sairaaloihin, kirkkoihin ja kouluihin ja syyllistyivät laajamittaisiin raiskauksiin, kidutuksiin ja omaisuuden tuhoamisiin yrittäen siten karkottaa alueelta hallituksen puolella olevat siviilihenkilöt, sotilaat ja poliisit.

               Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

            James Koang Chuol (Koang) merkittiin luetteloon 1.7.2015 päätöslauselman 2206 (2015) 6, 7(a), 7(d) ja 8 kohdan nojalla syynä ’se, että henkilö on suoraan tai välillisesti vastuussa Etelä-Sudanin rauhaa, turvallisuutta tai vakautta uhkaavista toimista tai politiikoista taikka hän on myötävaikuttanut tai osallistunut suoraan tai välillisesti tällaisiin toimiin tai politiikkoihin’, ’toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna’, ’siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta’, ja toimiminen johtajana ’sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät’.

               Lisätiedot

            James Koang Chuol (Koang) on uhannut Etelä-Sudanin rauhaa, turvallisuutta tai vakautta asemassaan hallituksen vastaisten joukkojen johtajana Unityn osavaltiossa Etelä-Sudanissa. Hänen johtamansa joukot ovat kohdistaneet iskuja siviiliväestöön, mukaan lukien naisiin ja lapsiin, syyllistyen tappoihin ja seksuaaliseen väkivaltaan sekä hyökänneet kouluihin, sairaaloihin, uskonnon harjoittamiseen käytettyihin tiloihin ja paikkoihin, joista siviiliväestö on hakenut suojaa.
            Koang jätti asemansa SPLA-ryhmän (Sudan People's Liberation Army) neljännen divisioonan komentajana joulukuussa 2013. Koangin käskyjen alaisina toimineet SPLA-ryhmästä loikanneet sotilaat teloittivat tukikohdassaan kaikkiaan 260 vastapuolen joukkoihin kuulunutta taistelijaa ennen kuin iskivät osavaltion pääkapungissa Bentiussa ja surmasivat siviilihenkilöitä.
            Koang nimitettiin SPLAIO-ryhmän (Sudan People's Liberation Army in Opposition) erityisdivisioonan komentajaksi joulukuussa 2014. Tässä uudessa asemassaan Koang johti tammikuussa 2015 Ylä-Niilin osavaltion Renkin ja Mabanin piirikunnissa hallituksen joukkoja vastaan tehtyjä iskuja, jotka mainittiin IGADin valvonta- ja tarkastusmekanismin raportissa vihollisuuksien lopettamista koskevan sopimuksen rikkomisina.
            Helmikuussa 2014 Koangin saatua komentoonsa hallituksen vastaiset joukot Unityn osavaltiossa nuo joukot hyökkäsivät Yhdistyneiden kansakuntien leireihin, sairaaloihin, kirkkoihin ja kouluihin ja syyllistyivät laajamittaisiin raiskauksiin, kidutuksiin ja omaisuuden tuhoamisiin yrittäen siten karkottaa alueelta hallituksen puolella olevat siviilihenkilöt, sotilaat ja poliisit. 14.–15.4.2014 Koangin joukot saivat vallattua Bentiun raskaiden taistelujen jälkeen ja osallistuivat siviiliväestöön kohdistettuihin hyökkäyksiin. Bentiussa tekemissään erillisissä iskuissa moskeijaan, kirkkoon ja hylättyyn elintarvikeavun jakopisteeseen joukot erottelivat suojaa hakeneet siviilihenkilöt toisistaan etnisen ryhmän ja kansalaisuuden perusteella ja ryhtyivät sen jälkeen tappamaan kohdennetusti tiettyjä ryhmiä. Ainakin 200 ihmistä sai surmansa ja 400 haavoittui. Raporttien mukaan Koang käski syyskuun 2014 puolivälissä joukkonsa iskemään dinka-heimoon kuuluvia siviilejä vastaan Ylä-Niilin osavaltiossa tehdyssä hyökkäyksessä.
            4.   Santino Deng WOL (alias: a) Santino Deng Wuol b) Santino Deng Kuol

               Arvonimi: Kenraalimajuri Nimike: SPLA:n 3. divisioonan komentaja Syntymäaika:9.11.1962Syntymäpaikka: Aweil, Sudan/Etelä-Sudan YK merkinnyt luetteloon:1.7.2015Lisätietoja: On johtanut oppositiojoukkojen vastaisia sotilastoimia ja yhteenottoihin johtaneita joukkojen liikkeitä, ja on siten vastuussa vihollisuuksien lopettamista koskevan sopimuksen rikkomisesta. Toukokuussa 2015 hänen komentamansa joukot surmasivat lapsia, naisia ja vanhoja miehiä, polttivat omaisuutta ja varastivat karjaa edetessään Unityn osavaltion läpi kohti Thorjathin öljykenttää.

               Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

            Santino Deng Wol merkittiin luetteloon 1.7.2015 päätöslauselman 2206 (2015) 7(a), 7(d) ja 8 kohdan nojalla syynä ’toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna’, ’siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta’, ja toimiminen johtajana ’sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät’.

               Lisätietoja

            Santino Deng Wol (Deng Wol) on SPLA-ryhmän (Sudan People's Liberation Army) kenraalimajuri ja SPLA-ryhmän kolmannen divisioonan komentaja. SPLA on Etelä-Sudanissa toimiva sotilaallinen yhteisö, joka on osallistunut toimiin, jotka ovat laajentaneet Etelä-Sudanin konfliktia. Se on muun muassa rikkonut tammikuussa 2014 tehtyä vihollisuuksien lopettamista koskevaa sopimusta ja 9.5.2014 Etelä-Sudanin kriisin ratkaisemisesta tehtyä sopimusta (toukokuun sopimus), jolla sitouduttiin uudelleen vihollisuuksien lopettamista koskevaan sopimukseen.
            Deng Wol on johtanut oppositiojoukkojen vastaisia sotilastoimia ja yhteenottoihin johtaneita joukkojen liikkeitä, ja on siten vastuussa vihollisuuksien lopettamista koskevan sopimuksen rikkomisesta.
            Pian sen jälkeen, kun molempien osapuolten neuvottelijat olivat päässeet sopimukseen vihollisuuksien lopettamisesta, Deng Wol valmistautui joukkoineen etenemään Leerin kaupunkiin Unityn osavaltiossa. Sen jälkeen joukot väijyttivät kapinallistaistelijajoukon ja hyökkäsivät sitä vastaan lähellä Leeriä.
            Huhtikuun 2014 puolivälissä Deng Wolin joukot valmistautuivat raporttien mukaan valtaamaan Bentiun takaisin hallituksen vastaisilta joukoilta. Myöhemmin samassa kuussa Deng Wolin joukot valtasivat Mayomin käytyään kiivaan taistelun, jossa ne surmasivat yli 300 oppositiojoukkojen taistelijaa. Sen jälkeen toukokuun 2014 alussa Deng Wolin joukot valtasivat Tor Abyadin ja surmasivat siinä yhteydessä oppositiojoukkojen taistelijoita. Pian sen jälkeen SPLA-ryhmän joukot Deng Wolin joukot niiden mukana hyökkäsivät Wang Kain kaupunkiin Unityn osavaltiossa ja ottivat sen haltuunsa. Deng Wol antoi joukoilleen luvan surmata kaikki aseistetut tai kodeissaan piileskelevät henkilöt ja käski niitä polttamaan kaikki kodit, joissa oli opposition kannattajia.
            Deng Wolin kolmas divisioona osallistui huhti-toukokuussa 2015 Unityn osavaltiossa tehtyyn hyökkäykseen, jonka kuluessa SPLA käynnisti koordinoidun hyökkäyksen vallatakseen opposition tukikohdat Mayomin, Guitin, Kochin, Mayenditin ja Leerin piirikunnissa. Deng Wolin komentamat joukot surmasivat lapsia, naisia ja vanhoja miehiä, polttivat omaisuutta ja varastivat karjaa edetessään Unityn osavaltion läpi kohti Thorjathin öljykenttää toukokuussa 2015. Lisäksi raporttien mukaan saman kuun alussa Deng Wol vaati teloittamaan vangitut opposition sotilaat.
            5.   Marial Chanuong Yol MANGOK (alias: a) Marial Chinuong b) Marial Chan c) Marial Chanoung Yol d) Marial Chinoum Nimike: a) SPLA-ryhmän (Sudan People's Liberation Army) kenraalimajuri b) presidentin henkivartiokaartin yksikön komentaja Syntymäaika:1.1.1960Syntymäpaikka: Yirol, Lakesin osavaltio Kansalaisuus: Etelä-Sudan Passin nro: R00005943,Etelä-Sudan

               YK merkinnyt luetteloon:1.7.2015Lisätietoja: Hänen komentamansa presidentin henkivartiokaartin yksikkö johti nuer-heimoon kuuluvien siviilien surmaamisia Jubassa ja sen ympäristössä. Monet surmatuista haudattiin joukkohautoihin. Yhteen tällaiseen hautaan väitetään haudatun 200–300 siviilihenkilöä.

               Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

            Marial Chanuong Yol Mangok merkittiin luetteloon 1.7.2015 päätöslauselman 2206 (2015) 7(a), 7(c), 7(d) ja 8 kohdan nojalla syynä ’toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna’, ’sovellettavan ihmisoikeuksia koskevan kansainvälisen oikeuden tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteutus Etelä-Sudanissa’, ’siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta’, ja toimiminen johtajana ’sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät’.

               Lisätietoja

            Mangok on Etelä-Sudanin hallituksen alaisen presidentin henkivartiokaartin komentaja, joka johti Juban operaatioita 15.12.2013 alkaneiden taisteluiden jälkeen. Hän toteutti käskyjä riisua aseista nuer-heimon sotilaita ja antoi sen jälkeen käskyn käyttää Jubassa panssarivaunuja hyökkäyksiin poliittisia toimijoita vastaan. Näissä hyökkäyksissä surmattiin oppositiojohtaja Riek Macharin 22 aseistamatonta henkivartijaa ja entisen sisäministerin Gier Chuang Aluongin seitsemän henkivartijaa.
            Monista uskottavista lähteistä on saatu tieto, että Juban ensimmäisissä operaatioissa Mangokin johtama presidentin henkivartiokaarti johti nuer-heimoon kuuluvien siviilien surmaamisia Jubassa ja sen ympäristössä. Monet surmatuista haudattiin joukkohautoihin. Yhteen tällaiseen hautaan väitetään haudatun 200–300 siviilihenkilöä.
            6.   Peter GADET (alias: a) Peter Gatdet Yaka b) Peter Gadet Yak c) Peter Gadet Yaak d) Peter Gatdet Yaak e) Peter Gatdet f) Peter Gatdeet Yaka

               Syntymäaika: 1957–1959 välisenä aikana Syntymäpaikka: a) Mayom County Unityn osavaltio b) Mayan, Unityn osavaltio YK merkinnyt luetteloon:1.7.2015

               Lisätietoja: Nimitettiin SPLA-IO-ryhmän operaatioista vastaavaksi yleisesikunnan apulaispäälliköksi 21.12.2014. Hänen komentamansa joukot kohdistivat iskuja siviiliväestöön, mukaan lukien naisiin, huhtikuussa 2014 Bentiuhun tehdyssä hyökkäyksessä ja surmasivat henkilöitä kohdistetusti etnisen ryhmän perusteella.
            Peter Gadet merkittiin luetteloon 1.7.2015 päätöslauselman 2206 (2015) 7(a), 7(d), 7(e) ja 8 kohdan nojalla syynä ’toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna’, ’siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta’, ’lasten värvääminen aseellisiin ryhmiin tai joukkoihin Etelä-Sudanin aseellisen konfliktin yhteydessä’ ja toimiminen johtajana ’sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät’.

               Lisätietoja

            Peter Gadet on SPLA-IO-ryhmän (Sudan People's Liberation Army in Opposition) joukkojen komentaja. Joukot ovat osallistuneet Etelä-Sudanin konfliktia laajentaneisiin toimiin. Ne ovat muun muassa rikkoneet tammikuussa 2014 tehtyä vihollisuuksien lopettamista koskevaa sopimusta.
            Gadetin johtamat joukot hyökkäsivät maaliskuun 2014 lopussa Kakaan Ylä-Niilin osavaltiossa ja valtasivat sen SPLA-ryhmältä (Sudan People's Liberation Army). Sen jälkeen Gadet siirrettiin Jonglein osavaltiosta Bentiuhun, jossa hänet nimettiin Unityn osavaltion sotilaskuvernööriksi. Hänen tehtävänään oli auttaa hallituksen vastaisten joukkojen pyrkimyksiä saada liikkeelle pääosin bol nuer -heimoon kuuluva väestö. Tämän jälkeen Gadet johti SPLA-IO-ryhmän hyökkäyksiä Unityn osavaltiossa. Gadetin joukot olivat vastuussa erään venäläisen yhtiön jo osittain valmiiksi rakentaman öljynjalostamon tuhoamisesta Unityn osavaltiossa. Lisäksi Gadetin joukot ottivat haltuunsa Unityn osavaltion öljykentillä Tor Abyadin ja Kilo 30:n alueet.
            Huhtikuun 2014 puolessa välissä hallituksen vastaiset joukot piirittivät Malakalin valmistellessaan hyökkäystä Bentiuhun. 15.4.2014 Gadetin joukot hyökkäsivät Bentiuhun ja valtasivat sen, ennen kuin menettivät jälleen kaupungin hallinnan. Gadetin johtamat joukot kohdistivat iskuja siviiliväestöön, mukaan lukien naisiin, huhtikuussa 2014 Bentiuhun tehdyssä hyökkäyksessä ja surmasivat henkilöitä kohdistetusti etnisen ryhmän perusteella.
            Kesäkuussa 2014 Peter Gadet antoi SPLA-IO-ryhmän komentajille ohjeen värvätä joukkoihinsa nuoria kaikissa kapinallisten hallussa olevissa osavaltioissa.
            25.–29.10.2014 Gadetin komentamat joukot piirittivät Bentiun ja Rubkonan ja hyökkäsivät niihin. Ne ottivat 29.10. lyhyeksi aikaa haltuunsa Bentiun kaupungin ennen vetäytymistään.
            21.12.2014 Gadet nimitettiin SPLA-IO-ryhmän operaatioista vastaavaksi yleisesikunnan apulaispäälliköksi. Tämän nimityksen jälkeen SPLA-IO:n joukkojen todettiin IGADin valvonta- ja tarkastusmekanismin raportissa syyllistyneen lukuisiin vihollisuuksien lopettamista koskevan sopimuksen rikkomisiin Unityn, Ylä-Niilin ja Jonglein osavaltioissa.
            B.   OIKEUSHENKILÖT, YHTEISÖT JA ELIMET”


title: Komission täytäntöönpanoasetus (EU) N:o 914/2013, annettu 23 päivänä syyskuuta 2013 , neuvoston asetuksessa (EY) N:o 73/2009 säädettyihin tiettyihin suoriin tukijärjestelmiin sovellettavista vuoden 2013 talousarviomäärärahojen enimmäismääristä

text:
               24.9.2013

               FI

               Euroopan unionin virallinen lehti

               L 252/14

         KOMISSION TÄYTÄNTÖÖNPANOASETUS (EU) N:o 914/2013,
   annettu 23 päivänä syyskuuta 2013,
   neuvoston asetuksessa (EY) N:o 73/2009 säädettyihin tiettyihin suoriin tukijärjestelmiin sovellettavista vuoden 2013 talousarviomäärärahojen enimmäismääristä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 51 artiklan 2 kohdan ensimmäisen alakohdan, 69 artiklan 3 kohdan ensimmäisen alakohdan, 123 artiklan 1 kohdan ensimmäisen alakohdan, 131 artiklan 4 kohdan ensimmäisen alakohdan ja 142 artiklan c alakohdan,
   sekä katsoo seuraavaa:

               (1)

               Niiden jäsenvaltioiden osalta, jotka panevat täytäntöön asetuksen (EY) N:o 73/2009 III osastossa säädetyn tilatukijärjestelmän vuonna 2013, olisi vahvistettava kullekin mainitun asetuksen 52, 53 ja 54 artiklassa tarkoitetulle tuelle talousarviomäärärahojen enimmäismäärät vuodeksi 2013.

               (2)

               Niiden jäsenvaltioiden osalta, jotka käyttävät asetuksen (EY) N:o 73/2009 69 artiklan 1 kohdassa tai 131 artiklan 1 kohdassa säädettyjä vaihtoehtoja vuonna 2013, olisi vahvistettava asetuksen (EY) N:o 73/2009 III osaston 5 luvussa tarkoitettua erityistukea koskevien talousarviomäärärahojen enimmäismäärät vuodeksi 2013.

               (3)

               Asetuksen (EY) N:o 73/2009 69 artiklan 4 kohdan mukaisesti mihin tahansa 68 artiklan 1 kohdan a alakohdan i, ii, iii ja iv alakohdassa sekä 68 artiklan 1 kohdan b ja e alakohdassa säädettyihin tuotantoon sidottuihin tukitoimiin käytettävissä olevat varat rajoitetaan 3,5 prosenttiin saman asetuksen 40 artiklassa tarkoitetusta kansallisesta enimmäismäärästä. Selkeyden vuoksi komission olisi julkaistava jäsenvaltioiden asianomaisten toimenpiteiden osalta ilmoittamien määrien perusteella saatava enimmäismäärä.

               (4)

               Asetuksen (EY) N:o 73/2009 69 artiklan 6 kohdan a alakohdan nojalla saman asetuksen 69 artiklan 7 kohdan mukaisesti lasketut määrät on vahvistettu neuvoston asetuksen (EY) N:o 73/2009 III osastossa säädetyn tilatukijärjestelmän täytäntöönpanoa koskevista yksityiskohtaisista säännöistä 29 päivänä lokakuuta 2009 annetun komission asetuksen (EY) N:o 1120/2009 (2) liitteessä III. Selkeyden vuoksi komission olisi julkaistava jäsenvaltioiden ilmoittamat määrät, jotka ne aikovat käyttää asetuksen (EY) N:o 73/2009 69 artiklan 6 kohdan a alakohdan mukaisesti.

               (5)

               Selkeyden vuoksi olisi julkaistava tilatukijärjestelmän vuoden 2013 talousarviomäärärahojen enimmäismäärät, jotka saadaan tulokseksi, kun asetuksen (EY) N:o 73/2009 52, 53, 54 ja 68 artiklassa tarkoitetuille tuille vahvistetut enimmäismäärät on vähennetty saman asetuksen liitteessä VIII esitetyistä enimmäismääristä. Mainitusta liitteestä VIII asetuksen (EY) N:o 73/2009 68 artiklassa säädetyn erityistuen rahoittamiseksi vähennettävä määrä vastaa jäsenvaltioiden erityistuen osalta ilmoittaman kokonaismäärän ja saman asetuksen 69 artiklan 6 kohdan a alakohdan mukaisesti erityistuen rahoittamiseksi ilmoitettujen määrien välistä erotusta. Jos tilatukijärjestelmää täytäntöönpaneva jäsenvaltio päättää myöntää 68 artiklan 1 kohdan c alakohdassa tarkoitettua tukea, komissiolle ilmoitettava määrä on sisällytettävä tilatukijärjestelmän enimmäismäärään, sillä kyseinen tuki lisää viljelijän tukioikeuksien yksikköarvoa ja/tai lukumäärää.

               (6)

               Olisi vahvistettava vuotuiset kokonaismäärärahat asetuksen (EY) N:o 73/2009 123 artiklan 1 kohdan mukaisesti niiden jäsenvaltioiden osalta, jotka panevat vuonna 2013 täytäntöön mainitun asetuksen V osaston 2 luvussa säädetyn yhtenäisen pinta-alatuen järjestelmän.

               (7)

               Selkeyden vuoksi olisi julkaistava niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2013 näiden jäsenvaltioiden toimittamien ilmoitusten perusteella asetuksen (EY) N:o 73/2009 126 artiklan mukaisen erillisen sokerituen myöntämistä varten.

               (8)

               Selkeyden vuoksi olisi julkaistava niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2013 näiden jäsenvaltioiden toimittamien ilmoitusten perusteella asetuksen (EY) N:o 73/2009 127 artiklan mukaisen erillisen hedelmä- ja vihannestuen myöntämistä varten.

               (9)

               Selkeyden vuoksi olisi julkaistava niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2013 näiden jäsenvaltioiden toimittamien ilmoitusten perusteella asetuksen (EY) N:o 73/2009 129 artiklan mukaisen erillisen marjatuen myöntämistä varten.

               (10)

               Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Asetuksen (EY) N:o 73/2009 51 artiklan 2 kohdassa tarkoitetut talousarviomäärärahojen enimmäismäärät vuodeksi 2013 vahvistetaan tämän asetuksen liitteessä I.
   2.   Asetuksen (EY) N:o 73/2009 69 artiklan 3 kohdassa ja 131 artiklan 4 kohdassa tarkoitetut talousarviomäärärahojen enimmäismäärät vuodeksi 2013 vahvistetaan tämän asetuksen liitteessä II.
   3.   Asetuksen (EY) N:o 73/2009 68 artiklan 1 kohdan a alakohdan i, ii, iii ja iv alakohdassa ja 68 artiklan 1 kohdan b ja e alakohdassa tarkoitettuun tukeen myönnettävät talousarviomäärärahojen enimmäismäärät vuodeksi 2013 vahvistetaan tämän asetuksen liitteessä III.
   4.   Määrät, jotka jäsenvaltiot voivat käyttää asetuksen (EY) N:o 73/2009 69 artiklan 6 kohdan a alakohdan mukaisesti saman asetuksen 68 artiklan 1 kohdassa säädettyyn erityistukeen, vahvistetaan tämän asetuksen liitteessä IV.
   5.   Asetuksen (EY) N:o 73/2009 III osastossa tarkoitetut tilatukijärjestelmän talousarviomäärärahojen enimmäismäärät vuodeksi 2013 vahvistetaan tämän asetuksen liitteessä V.
   6.   Asetuksen (EY) N:o 73/2009 123 artiklan 1 kohdassa tarkoitetut vuotuiset kokonaismäärärahat vuodeksi 2013 vahvistetaan tämän asetuksen liitteessä VI.
   7.   Asetuksen (EY) N:o 73/2009 126 artiklassa tarkoitetut Tšekille, Unkarille, Latvialle, Liettualle, Puolalle, Romanialle ja Slovakialle erillisen sokerituen myöntämistä varten käytettäväksi osoitettavien varojen enimmäismäärät vuonna 2013 vahvistetaan tämän asetuksen liitteessä VII.
   8.   Asetuksen (EY) N:o 73/2009 127 artiklassa tarkoitetut Tšekille, Unkarille, Puolalle ja Slovakialle erillisen hedelmä- ja vihannestuen myöntämistä varten käytettäväksi osoitettavien varojen enimmäismäärät vuonna 2013 vahvistetaan tämän asetuksen liitteessä VIII.
   9.   Asetuksen (EY) N:o 73/2009 129 artiklassa tarkoitetut Bulgarialle, Unkarille ja Puolalle erillisen marjatuen myöntämistä varten käytettäväksi osoitettavien varojen enimmäismäärät vuonna 2013 vahvistetaan tämän asetuksen liitteessä IX.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä syyskuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 30, 31.1.2009, s. 16.

      (2)  EUVL L 316, 2.12.2009, s. 1.

      LIITE I

         Asetuksen (EY) N:o 73/2009 52, 53 ja 54 artiklan mukaisesti myönnettävien suorien tukien talousarviomäärärahojen enimmäismäärät

         Kalenterivuosi 2013

                  (tuhatta euroa)

                  BE

                  ES

                  FR

                  AT

                  PT

                  FI

                  Lammas- ja vuohipalkkio

                  21 892

                  600

                  Lammas- ja vuohialan lisäpalkkio

                  7 184

                  200

                  Emolehmäpalkkio

                  77 565

                  261 153

                  525 622

                  70 578

                  78 695

                  Emolehmäpalkkion täydennys

                  19 389

                  26 000

                  99

                  9 462

      LIITE II

         Asetuksen (EY) N:o 73/2009 68 artiklan 1 kohdassa säädetyn erityistuen talousarviomäärärahojen enimmäismäärät

         Kalenterivuosi 2013

                  Jäsenvaltio

                  tuhatta euroa

                  Belgia

                  8 600

                  Bulgaria

                  28 500

                  Tšekki

                  31 826

                  Tanska

                  40 975

                  Viro

                  1 253

                  Irlanti

                  25 000

                  Espanja

                  248 054

                  Ranska

                  478 600

                  Italia

                  321 950

                  Latvia

                  5 130

                  Liettua

                  13 304

                  Unkari

                  131 898

                  Alankomaat

                  38 900

                  Itävalta

                  13 900

                  Puola

                  106 558

                  Portugali

                  34 111

                  Romania

                  44 257

                  Slovenia

                  14 424

                  Slovakia

                  13 500

                  Suomi

                  57 055

                  Ruotsi

                  3 469

                  Yhdistynyt kuningaskunta

                  29 800

                  Jäsenvaltioiden 68 artiklan 1 kohdan c alakohdassa tarkoitetun tuen myöntämiseksi ilmoittamat määrät, jotka sisältyvät tilatukijärjestelmän enimmäismäärään.
                  Slovenia: 5 800 tuhatta euroa.

      LIITE III

         Asetuksen (EY) N:o 73/2009 68 artiklan 1 kohdan a alakohdan i, ii, iii ja iv alakohdassa sekä 68 artiklan 1 kohdan b ja e alakohdassa säädetyn tuen talousarviomäärärahojen enimmäismäärät

         Kalenterivuosi 2013

                  Jäsenvaltio

                  tuhatta euroa

                  Belgia

                  4 461

                  Bulgaria

                  28 500

                  Tšekki

                  31 826

                  Tanska

                  17 075

                  Viro

                  1 253

                  Irlanti

                  25 000

                  Espanja

                  179 954

                  Ranska

                  297 600

                  Italia

                  152 950

                  Latvia

                  5 130

                  Liettua

                  13 304

                  Unkari

                  46 164

                  Alankomaat

                  31 420

                  Itävalta

                  13 900

                  Puola

                  106 558

                  Portugali

                  21 210

                  Romania

                  44 257

                  Slovenia

                  8 624

                  Slovakia

                  13 500

                  Suomi

                  57 055

                  Ruotsi

                  3 469

                  Yhdistynyt kuningaskunta

                  29 800

      LIITE IV

         Määrät, jotka jäsenvaltiot voivat käyttää asetuksen (EY) N:o 73/2009 69 artiklan 6 kohdan a alakohdan mukaisesti kyseisen asetuksen 68 artiklan 1 kohdassa säädettyyn erityistukeen

         Kalenterivuosi 2013

                  Jäsenvaltio

                  tuhatta euroa

                  Belgia

                  8 600

                  Tanska

                  23 250

                  Irlanti

                  23 900

                  Espanja

                  144 390

                  Ranska

                  84 000

                  Italia

                  144 900

                  Alankomaat

                  31 700

                  Itävalta

                  11 900

                  Portugali

                  21 700

                  Slovenia

                  5 800

                  Suomi

                  6 190

      LIITE V

         Tilatukijärjestelmän talousarviomäärärahojen enimmäismäärät

         Kalenterivuosi 2013

                  Jäsenvaltio

                  tuhatta euroa

                  Belgia

                  517 901

                  Tanska

                  1 031 277

                  Saksa

                  5 852 938

                  Irlanti

                  1 339 769

                  Kreikka

                  2 233 227

                  Espanja

                  4 913 824

                  Ranska

                  7 607 272

                  Italia

                  4 202 935

                  Luxemburg

                  37 671

                  Malta

                  5 503

                  Alankomaat

                  890 551

                  Itävalta

                  679 111

                  Portugali

                  476 907

                  Slovenia

                  141 450

                  Suomi

                  518 883

                  Ruotsi

                  767 437

                  Yhdistynyt kuningaskunta

                  3 958 242

      LIITE VI

         Yhtenäisen pinta-alatuen järjestelmän vuotuiset kokonaismäärärahat

         Kalenterivuosi 2013

                  Jäsenvaltio

                  tuhatta euroa

                  Bulgaria

                  553 245

                  Tšekki

                  832 828

                  Viro

                  99 912

                  Kypros

                  53 499

                  Latvia

                  138 041

                  Liettua

                  356 545

                  Unkari

                  1 140 921

                  Puola

                  2 760 813

                  Romania

                  1 213 143

                  Slovakia

                  354 697

      LIITE VII

         Jäsenvaltioille asetuksen (EY) N:o 73/2009 126 artiklassa tarkoitetun erillisen sokerituen myöntämistä varten käytettäväksi osoitettujen varojen enimmäismäärät

         Kalenterivuosi 2013

                  Jäsenvaltio

                  tuhatta euroa

                  Tšekki

                  44 245

                  Latvia

                  3 308

                  Liettua

                  10 260

                  Unkari

                  41 010

                  Puola

                  159 392

                  Romania

                  7 072

                  Slovakia

                  19 289

      LIITE VIII

         Jäsenvaltioille asetuksen (EY) N:o 73/2009 127 artiklassa tarkoitetun erillisen hedelmä- ja vihannestuen myöntämistä varten käytettäväksi osoitettujen varojen enimmäismäärät

         Kalenterivuosi 2013

                  Jäsenvaltio

                  tuhatta euroa

                  Tšekki

                  414

                  Unkari

                  4 756

                  Puola

                  6 715

                  Slovakia

                  690

      LIITE IX

         Jäsenvaltioille asetuksen (EY) N:o 73/2009 129 artiklassa tarkoitetun erillisen marjatuen myöntämistä varten käytettäväksi osoitettujen varojen enimmäismäärät

         Kalenterivuosi 2013

                  Jäsenvaltio

                  tuhatta euroa

                  Bulgaria

                  226

                  Unkari

                  391

                  Puola

                  11 040


title: Komission täytäntöönpanoasetus (EU) N:o 953/2014, annettu 5 päivänä syyskuuta 2014 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               6.9.2014

               FI

               Euroopan unionin virallinen lehti

               L 267/2

         KOMISSION TÄYTÄNTÖÖNPANOASETUS (EU) N:o 953/2014,
   annettu 5 päivänä syyskuuta 2014,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä syyskuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MK

                  59,1

                  ZZ

                  59,1

                  0707 00 05

                  TR

                  124,2

                  ZZ

                  124,2

                  0709 93 10

                  TR

                  123,8

                  ZZ

                  123,8

                  0805 50 10

                  AR

                  173,1

                  BR

                  100,4

                  CL

                  209,3

                  IL

                  182,0

                  TR

                  227,6

                  UY

                  152,4

                  ZA

                  161,3

                  ZZ

                  172,3

                  0806 10 10

                  BR

                  163,5

                  TR

                  120,4

                  ZZ

                  142,0

                  0808 10 80

                  BR

                  63,0

                  CL

                  100,4

                  CN

                  120,7

                  NZ

                  122,1

                  US

                  129,1

                  ZA

                  130,0

                  ZZ

                  110,9

                  0808 30 90

                  CN

                  92,5

                  TR

                  123,8

                  XS

                  48,0

                  ZA

                  100,9

                  ZZ

                  91,3

                  0809 30

                  TR

                  135,5

                  ZZ

                  135,5

                  0809 40 05

                  BA

                  34,7

                  MK

                  41,9

                  ZZ

                  38,3

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/12, annettu 6 päivänä tammikuuta 2016, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontiin sovellettavien polkumyynti- ja tasoitustoimenpiteiden osittaisen välivaiheen tarkastelun päättämisestä

text:
               7.1.2016

               FI

               Euroopan unionin virallinen lehti

               L 4/1

         KOMISSION TÄYTÄNTÖÖNPANOASETUS (EU) 2016/12,
   annettu 6 päivänä tammikuuta 2016,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontiin sovellettavien polkumyynti- ja tasoitustoimenpiteiden osittaisen välivaiheen tarkastelun päättämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’polkumyynnin vastainen perusasetus’, ja erityisesti sen 11 artiklan 3 kohdan,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (2), jäljempänä ’tukien vastainen perusasetus’, ja erityisesti sen 19 artiklan 3 kohdan,
   sekä katsoo seuraavaa:
   1.   Voimassa olevat toimenpiteet

               (1)

               Euroopan komissio, jäljempänä ’komissio’, otti asetuksella (EU) N:o 513/2013 (3) käyttöön väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien tai sieltä lähetettyjen kiteisestä piistä valmistettujen aurinkosähkömoduulien, jäljempänä ’moduulit’, ja niiden keskeisten komponenttien (kennot ja kiekot) tuonnissa Euroopan unioniin, jäljempänä ’unioni’.

               (2)

               Vientiä harjoittavien tuottajien ryhmä pyysi Kiinan koneiden ja elektroniikan tuonti- ja vientikauppakamaria, jäljempänä ’CCCME’, esittämään hintasitoumuksen niiden puolesta komissiolle, minkä se myös teki. Tämän hintasitoumuksen ehtojen pohjalta on selvää, että kyse on kutakin vientiä harjoittavaa tuottajaa koskevien yksittäisten hintasitoumusten joukosta, jota CCCME käytännön syistä koordinoi.

               (3)

               Komissio hyväksyi päätöksellä 2013/423/EU (4) kyseisen hintasitoumuksen väliaikaisen polkumyyntitullin osalta. Komissio muutti asetuksella (EU) N:o 748/2013 (5) asetusta (EU) N:o 513/2013 ottaakseen väliaikaisen polkumyyntitullin osalta käyttöön ne tekniset muutokset, jotka olivat sitoumuksen hyväksymisen vuoksi välttämättömiä.

               (4)

               Neuvosto otti täytäntöönpanoasetuksella (EU) N:o 1238/2013 (6) käyttöön lopullisen polkumyyntitullin Kiinasta peräisin olevien tai sieltä lähetettyjen moduulien ja kennojen, jäljempänä ’tarkasteltavana oleva tuote’, tuonnissa unioniin. Lisäksi neuvosto otti täytäntöönpanoasetuksella (EU) N:o 1239/2013 (7) käyttöön lopullisen tasoitustullin tarkasteltavana olevan tuotteen tuonnissa unioniin.

               (5)

               Saatuaan vientiä harjoittavien tuottajien ryhmältä, jäljempänä ’vientiä harjoittavat tuottajat’, ja CCCME:ltä ilmoituksen hintasitoumuksen muuttamisesta komissio vahvisti täytäntöönpanopäätöksellä 2013/707/EU (8), että hintasitoumus, sellaisena kuin se on muutettuna, jäljempänä ’sitoumus’, hyväksytään lopullisten toimenpiteiden soveltamiskauden ajaksi.

               (6)

               Komissio hyväksyi täytäntöönpanopäätöksellä 2014/657/EU (9) vientiä harjoittavien tuottajien ryhmän yhdessä CCCME:n kanssa esittämän ehdotuksen, jolla selvennettiin sitoumuksen piiriin kuuluvan, tarkasteltavana olevaa tuotetta koskevan sitoumuksen täytäntöönpanoa. Kyseessä ovat Kiinasta peräisin olevat tai sieltä lähetetyt vientiä harjoittavien tuottajien tuottamat moduulit ja kennot, jotka tällä hetkellä luokitellaan CN-koodeihin ex 8541 40 90 (Taric-koodit 8541409021, 8541409029, 8541409031 ja 8541409039), jäljempänä ’sitoumuksen piiriin kuuluva tuote’.

               (7)

               Komissio peruutti sitoumuksen hyväksynnän kolmen vientiä harjoittavan tuottajan osalta täytäntöönpanoasetuksella (EU) 2015/866 (10). Lisäksi komissio peruutti sitoumuksen hyväksynnän vielä yhden vientiä harjoittavan tuottajan osalta täytäntöönpanoasetuksella (EU) 2015/1403 (11).

               (8)

               Edellä johdanto-osan 4 kappaleessa tarkoitetuista polkumyynti- ja tasoitustulleista sekä johdanto-osan 3, 5 ja 6 kappaleessa tarkoitetusta hintasitoumuksesta ja siihen liittyvistä päätöksistä käytetään yhteisnimitystä ’voimassa olevat toimenpiteet’.

         2.   Asiaan liittyvät sitoumuksen määräykset

               (9)

               Sitoumuksen piiriin kuuluvan tuotteen vähimmäistuontihintaa muutetaan komission hyväksymän hintasitoumuksen nojalla neljännesvuosittain viittaamalla moduulien kansainvälisiin spot-hintoihin, kiinalaiset hinnat mukaan luettuina, sellaisina kuin ne on ilmoitettu Bloombergin tietokannassa, jäljempänä ’nykyinen viitearvo’.

               (10)

               Sitoumuksen mukaan viitearvona voidaan käyttää spot-hintoja, lukuun ottamatta kiinalaisia hintoja, jos ne ovat saatavilla Bloombergin tietokannassa.

         3.   Osittaista välivaiheen tarkastelua koskeva pyyntö

               (11)

               Komissio vastaanotti 29 päivänä tammikuuta 2015 osittaista välivaiheen tarkastelua koskevan pyynnön EU ProSunilta, jäljempänä ’pyynnön esittäjä’, joka on moduulien ja kennojen tuottajien yhdistys unionissa. Pyyntö koski ainoastaan viitearvoa, jota käytetään sitoumuksessa esitettyä vähimmäistuontihinnan muutosmekanismia varten.

               (12)

               Pyyntö perustui siihen, ettei nykyinen viitearvo enää ole edustava moduulin hintojen kehityksen kannalta. Pyynnön esittäjä esitti riittävästi näyttöä siitä, että olosuhteet, joiden mukaisesti nykyinen viitearvo hyväksyttiin, ovat muuttuneet pysyvästi:

                           a)

                           Niiden kiinalaisten vastaajien lukumäärä, jotka ilmoittavat nykyiseen viitearvoon sisällytettäviä tietoja, oli kasvanut huomattavasti sitoumuksen hyväksymisen jälkeen ja erityisesti vuoden 2014 alusta lähtien.

                           b)

                           Tämän vuoksi nykyiseen viitearvoon sisältyvien kiinalaisten vastaajien painoarvo oli kasvanut, ja tällä oli ollut merkittävä vaikutus tämän viitearvon kehitykseen.

                           c)

                           Kiinalaisten vastaajien ilmoittamat hinnat olivat lisäksi perinteisesti olleet alhaisemmat kuin muiden vastaajien ilmoittamat hinnat.

               (13)

               Pyynnön esittäjän mukaan tämä näyttö osoittaa selvästi, ettei nykyinen viitearvo enää ole edustava moduulin hintojen kehityksen kannalta. Sen vuoksi pyynnön esittäjä pyysi sitoumuksessa esitettyä vähimmäistuontihinnan muutosmekanismia varten käytettävän nykyisen viitearvon korvaamista Bloombergin julkaisemalla ”kansainvälinen keskiarvo” -hinta-alasarjalla, jossa ei oteta huomioon kiinalaisten vastaajien ilmoittamia hintoja.

         4.   Osittaisen välivaiheen tarkastelun vireillepano

               (14)

               Tiedotettuaan asiasta jäsenvaltioille komissio päätti, että oli olemassa riittävä näyttö sellaisen osittaisen välivaiheen tarkastelun aloittamiseksi, joka koskee ainoastaan viitearvoa, jota käytetään viitteenä vähimmäistuontihinnan muutosmekanismissa.

               (15)

               Tämän tarkastelun tavoitteena on tutkia, onko nykyinen viitearvo edelleen edustava moduulien hintojen kehityksen kannalta, ja täyttääkö se siten edelleen sen tavoitteen, joka sille on asetettu voimassa olevissa toimenpiteissä.

               (16)

               Kiinan hallitus kutsuttiin vireillepanoa edeltävään kuulemiseen tukien vastaisen perusasetuksen mukaisesti, ja nämä neuvottelut käytiin.

               (17)

               Komissio pani 5 päivänä toukokuuta 2015 vireille osittaisen välivaiheen tarkastelun voimassa olevista toimenpiteistä polkumyynnin vastaisen perusasetuksen 11 artiklan 3 kohdan ja tukien vastaisen perusasetuksen 19 artiklan 2 kohdan mukaisesti. Se julkaisi vireillepanoilmoituksen Euroopan unionin virallisessa lehdessä
                   (12).

         5.   Tutkimuksen osapuolet

               (18)

               Komissio lähetti kyselylomakkeen Bloomberg New Energy Financelle, jäljempänä ’Bloomberg’, saadakseen tutkimuksen kannalta välttämättömät tiedot.

               (19)

               Lisäksi komissio kehotti kaikkia niitä tahoja, jotka ilmoittivat hinnoista Bloombergille, ilmoittautumaan, toimittamaan komissiolle Bloombergille ilmoittamansa tiedot ja esittämään kantansa tarkastelun osalta.

               (20)

               Asianomaisilla osapuolilla oli mahdollisuus esittää huomautuksia tutkimuksen vireillepanosta ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa.

         6.   Kyselylomakevastaukset ja tarkastuskäynnit

               (21)

               Komissio sai vastauksen kyselylomakkeeseensa Bloombergilta. Lisäksi komissio sai tietoja useilta Bloombergille moduulien hintoja ilmoittaneilta vastaajilta sekä tarkasteluun kohdistuneita kiinnostuksenilmaisuja eri osapuolilta unionista ja sen ulkopuolelta.

               (22)

               Komissio hankki ja tarkisti kaikki tarkastelun kannalta tarpeellisina pitämänsä tiedot. Tarkastuskäyntejä tehtiin Bloombergin toimitiloihin Sveitsin Zürichissä ja Kiinan Hongkongin erityishallintoalueella Hongkongissa.

         7.   Tutkimus

               (23)

               Komission tavoitteena oli tutkia, onko nykyinen viitearvo edelleen edustava moduulien hintakehityksen kannalta, ja täyttääkö se siten edelleen sen tavoitteet, jotka sille on asetettu voimassa olevissa toimenpiteissä.

         7.1   Nykyinen viitearvo ja sen alasarjat

               (24)

               Nykyinen viitearvo on ”kaikkien keskiarvo” -hintasarja, joka koostuu moduulien ilmoitetuista spot-hinnoista maailmanlaajuisesti. Bloomberg julkaisee moduulien spot-hinnoista myös seuraavia kahta ”kaikkien keskiarvo” -hintasarjan alasarjaa, jotka ovat tämän tutkimuksen kannalta merkityksellisiä:

                           a)

                           ”Kiinan keskiarvo” -alasarja, joka sisältää kiinalaisten vastaajien ilmoittamat hinnat, ja

                           b)

                           ”kansainvälinen keskiarvo” -alasarja, joka sisältää kaikki muut ilmoitetut hinnat.

               (25)

               Näiden hintasarjojen ja alasarjojen tiedot kerätään ja julkaistaan yleensä viikoittain. Kaikki sarjat julkaistaan Yhdysvaltain dollareina. Bloombergin aurinkopaneelialan asiantuntijat tarkastavat hintailmoituksia säännöllisesti, ja he voivat pyytää lisäselvityksiä vastaajilta, jotka ilmoittavat usein määriteltyjen hintahaarukoiden ulkopuolelle jääviä hintoja tai näyttäisivät pyrkivän vaikuttamaan lopputulokseen.

               (26)

               Bloomberg laskee viikoittaisen keskihinnan, jos sille on toimitettu vähintään kolme hintaa. Jos vastaaja toimittaa useita hintailmoituksia, Bloomberg laskee niille keskihinnan ja ottaa sen huomioon yhtenä hintana.

               (27)

               Tavanomaista korkeampien tai alhaisempien hintailmoitusten välttämiseksi Bloomberg merkitsee automaattisesti kaikki ilmoitukset, jotka ylittävät tai alittavat analyytikoille valitun aikajakson keskiarvon 20 prosentilla, ja analyytikot pyytävät osallistujalta lisäselvitystä. Analyytikot päättävät, otetaanko hintailmoitus huomioon. Tämän jälkeen keskiarvo lasketaan jäljelle jääneistä hintailmoituksista.

               (28)

               Kaikkien vastaajien on oltava aktiivisia moduulien valmistuksessa tai toimituksissa, ja Bloombergin on manuaalisesti hyväksyttävä heidän osallistumisensa ennen kuin he voivat toimittaa hintailmoituksia.

         7.2   Kiinalaisten vastaajien lukumäärän ja osuuden kasvu

               (29)

               Pyynnön esittäjän mukaan kiinalaisten vastaajien lukumäärä nykyisen viitearvon osalta oli kasvanut huomattavasti sitoumuksen hyväksymisen jälkeen ja erityisesti vuoden 2014 alusta lähtien.

               (30)

               Pyynnön esittäjän mukaan kiinalaisten osuus Bloombergille hintoja ilmoittavien osallistujien kokonaismäärästä on suurin piirtein kolminkertaistunut sitten vuoden 2013 ja heidän osallisuutensa kasvu on vaikuttanut merkittävästi nykyisen viitearvon kehitykseen vuonna 2014.

               (31)

               Pyynnön esittäjä esitti pyynnössään täydelliset tiedot vuosilta 2013 ja 2014, mutta pyynnön perusteissa pitäydyttiin ainoastaan kahden erillisen kolmikuukautisjakson vertailuun (touko–heinäkuu 2013 ja loka–joulukuu 2014).

               (32)

               Komissio otti tarkasteluun kaikki pyynnön esittäjän toimittamat viikoittaiset osallistujatiedot vuosilta 2013 ja 2014 ja analysoi niitä kokoamalla osallistujamäärät vuosineljänneksittäin. Komissio totesi tämän perusteella seuraavaa:

                           a)

                           kiinalaisten vastaajien lukumäärä nykyisen viitearvon osalta vuosineljänneksittäin oli keskimäärin todellakin kasvanut noin 20 vastaajalla (56 %) vuosina 2013 ja 2014;

                           b)

                           tämän lisäksi muiden kuin kiinalaisten vastaajien keskimäärä väheni samanaikaisesti vuosineljännestä kohti yli 100 vastaajalla (– 46 %) vuosina 2013 ja 2014;

               (33)

               Kiinalaisten vastaajien osuuden kasvu nykyisessä viitearvossa johtui siksi sekä siitä, että muiden kuin kiinalaisten vastaajien määrä väheni, ja siitä, että kiinalaisten vastaajien määrä kasvoi.

               (34)

               Kiinalaisten vastaajien osuus kasvoi suhteellisen pienestä tasolle, joka vastaa paremmin Kiinan osuutta aurinkopaneelien maailmanmarkkinoilla. Bloombergin raportissa kiinalaisen tuotannon osuudeksi aurinkosähkökennojen ja -moduulien maailmantuotannosta arvioitiin 78 prosenttia vuonna 2014.

               (35)

               Kuviossa 1 esitetään vastaajien yhteenlaskettu osallistuminen nykyiseen viitearvoon ja sen kahteen alasarjaan vuosineljänneksittäin.

                  Lähde: Tarkastelupyyntö

         7.3   Kiinalaisten ja muiden kuin kiinalaisten hintojen kehitys

               (36)

               Pyynnön esittäjä totesi, että ”Kiinan keskiarvo” -hinta-alasarja oli historiallisesti ollut alhaisempi kuin ”kansainvälinen keskiarvo” -hinta-alasarja. Komissio toteaa, että ”Kiinan keskiarvo” -hinta-alasarja on perinteisesti todellakin ollut alhaisempi kuin ”kansainvälinen keskiarvo” -hinta-alasarja.

               (37)

               Pyynnön esittäjä väitti lisäksi, että ”kansainvälinen keskiarvo” -hinta-alasarja on pysynyt vakaana sitoumuksen hyväksymisen jälkeen.

               (38)

               Tutkimus osoitti, ettei ”kansainvälinen keskiarvo” -hinta-alasarja ole pyynnön esittäjän väitteen mukaisesti pysynyt vakaana sitoumuksen hyväksymisen jälkeen. Itse asiassa sekä ”kansainvälinen keskiarvo” -hinta-alasarjan että ”Kiinan keskiarvo” -hinta-alasarjan kehityssuuntaus oli vuosina 2013 ja 2014 samanlaista (tyypillisesti +/– 0,01 USD). Kuviossa 2 esitetään nämä kaksi hinta-alasarjaa verrattuna ”kaikkien keskiarvo” -hintasarjaan vuoden 2013 alusta vuoden 2014 loppuun.

                  Lähde: Bloombergin tutkimus

         7.4   Ei merkittävää alentavaa vaikutusta nykyiseen viitearvoon

               (39)

               Edellä 7.2 ja 7.3 kohdassa esittämiensä perusteiden johdosta pyynnön esittäjä päätteli, että kiinalaisten vastaajien lukumäärän kasvulla ja sillä, että heidän osuutensa ”kaikkien keskiarvo” -hintasarjassa kasvoi, olisi ollut merkittävä alentava vaikutus nykyiseen viitearvoon. Koska on käytetty nykyistä viitearvoa, vähimmäistuontihinnan mukautukset olisivat pääosin heijastelleet Bloombergille alhaisia hintoja ilmoittavien kiinalaisten vastaajien lukumäärän kasvua.

               (40)

               Komissio on arvioinut kaiken tutkimuksen aikana kerätyn asiaan vaikuttavan ja asianmukaisesti asiakirjoilla oikeaksi osoitetun näytön. Edellä 7.2 ja 7.3 kohdassa esitetään tutkimuksen päätelmät eli se, että

                           a)

                           ”Kiinan keskiarvo” -hinta-alasarjassa julkaistavia tietoja toimittavien kiinalaisten vastaajien lukumäärä on kasvanut;

                           b)

                           kiinalaisten vastaajien määrän kasvuun vaikutti myös muiden kuin kiinalaisten vastaajien lukumäärän merkittävämpi väheneminen, kuten kuvio 1 osoittaa;

                           c)

                           kiinalaisten vastaajien osuuden kasvu nykyisessä viitearvossa johtui sekä kiinalaisten vastaajien määrän kasvusta että muiden kuin kiinalaisten vastaajien määrän vähenemisestä;

                           d)

                           kiinalaisten vastaajien osuus kasvoi suhteellisen alhaisesta tasosta tasolle, joka vastaa paremmin Kiinan osuutta aurinkopaneelien maailmanmarkkinoilla, ja

                           e)

                           sekä ”Kiinan keskiarvo” -hinta-alasarjan että ”kansainvälinen keskiarvo” -hinta-alasarjan kehitys nykyisen viitearvon osalta on ollut samansuuntaista vuosina 2013 ja 2014, kuten kuvio 2 osoittaa.

         7.5   Päätelmät

               (41)

               Komissio toteaa seuraavaa:

                           a)

                           nykyinen viitearvo on edelleen moduulien maailmanhintojen kehitystä edustava, koska siihen sisältyvät kiinalaisten vastaajien ilmoittamat hinnat;

                           b)

                           koska molemmat hinta-alasarjat ovat kehittyneet samansuuntaisesti, eli ”Kiinan keskiarvo” -hinta-alasarja on todella alhaisempi kuin ”kansainvälinen keskiarvo”, mutta ”Kiinan keskiarvo” ei ole laskenut nopeammin kuin ”kansainvälinen keskiarvo”; sen vuoksi

                           c)

                           kiinalaisten vastaajien osuus nykyisessä viitearvossa on kasvanut tasolle, joka vastaa paremmin kiinalaisten tuottajien osuutta aurinkopaneelien maailmanmarkkinoilla;

                           d)

                           nykyinen viitearvo täyttää siis edelleen tavoitteen, joka sille on asetettu voimassa olevissa toimenpiteissä.

               (42)

               Komissio päätti näin lopettaa tämän tarkastelun.

         7.6   Kirjalliset vastaukset

               (43)

               Tutkimuksen tulokset on ilmoitettu asianomaisille osapuolille. Niille annettiin mahdollisuus tulla kuulluiksi ja esittää huomautuksia polkumyynnin vastaisen perusasetuksen 20 artiklan ja tukien vastaisen perusasetuksen 30 artiklan mukaisesti. Pyynnön esittäjä ja Kiinan kansantasavalta esittivät huomautuksia.

      Pyynnön esittäjän huomautukset

               (44)

               Ensinnäkin pyynnön esittäjä huomautti, ettei Kiinan markkinaosuus maailmanlaajuisesti muuttunut kuin vähän, jos lainkaan, kun taas kiinalaisten osallistuminen Bloombergin indeksiin kasvoi huomattavasti, eli Bloombergin ”kaikkien keskiarvo” -hintaindeksin kehitys tuolla ajanjaksolla ei vastannut maailmanlaajuisten markkinaosuuksien todellista kehitystä.

               (45)

               Komissio myöntää, ettei Kiinan maailmanlaajuinen markkinaosuus todellakaan muuttunut huomattavasti vuosina 2013–2014. Tämä kuitenkin ainoastaan tukee sitä päätelmää, että nykyisen viitearvon edustavuus on parantunut johdanto-osan kappaleessa 34 esitetyistä syistä. Tämän hintasarjan varsinainen tarkoitus onkin osoittaa, miten hinnat ovat kehittyneet eikä miten markkinaosuudet ovat muuttuneet.

               (46)

               Pyynnön esittäjän toinen huomautus oli, että ”Kiinan keskiarvo” -hinta-alasarjassa, jossa hintataso oli jo alkuaan selvästi alhaisempi kuin ”kansainvälinen keskiarvo” -hinta-alasarjassa, hinnat laskivat merkittävästi, niin että pudotus oli yli viisi prosenttia suurempi kuin hinnanalennus ”kansainvälinen keskiarvo” -hinta-alasarjassa samalla ajanjaksolla.

               (47)

               Komissio toteaa, että tarkasteltaessa koko kautta 2013–2014 (jolta pyynnön esittäjä toimitti tiedot) tämä väittämä ei tosiasiassa pidä paikkaansa. Itse asiassa missään näistä kolmesta hintasarjassa ei näy selkeää laskusuuntausta vuosina 2013 ja 2014, kuten johdanto-osan 38 kappaleessa olevasta kuviosta 2 ja alla olevasta taulukosta 1 näkyy.

               (48)

               Pyynnön esittäjän väittämän vastaisesti kaikissa kolmessa hintasarjassa lähtö- ja päätöskohta ovat hyvin lähellä toisiaan (eroa enintään 0,01 Yhdysvaltain dollaria ylöspäin ja 0,02 Yhdysvaltain dollaria alaspäin), ja kaikissa on ollut vaihtelua ylös- ja alaspäin. Vaihtelu noudattaa samanlaista kuviota: korkein kohta on vuoden 2013 kolmannella ja neljännellä vuosineljänneksellä. Myös erot korkeimman ja alhaisimman tietopisteen osalta ovat verrattavissa (0,09 Yhdysvaltain dollaria ”kaikkien keskiarvo” -sarjassa, 0,06 Yhdysvaltain dollaria ”kansainvälinen keskiarvo” -sarjassa ja 0,08 Yhdysvaltain dollaria ”Kiinan keskiarvo” -sarjassa).

                  Taulukko 1

                  Keskimääräiset hintasarjatiedot Yhdysvaltain dollareina 2013–2014

                           Vuosineljännes

                           ”Kaikkien keskiarvo”

                           ”Kansainvälinen keskiarvo”

                           ”Kiinan keskiarvo”

                           2013 Q1

                           0,81

                           0,83

                           0,71

                           2013 Q2

                           0,85

                           0,86

                           0,74

                           2013 Q3

                           0,86

                           0,87

                           0,77

                           2013 Q4

                           0,88

                           0,89

                           0,77

                           2014 Q1

                           0,84

                           0,88

                           0,73

                           2014 Q2

                           0,83

                           0,87

                           0,76

                           2014 Q3

                           0,83

                           0,87

                           0,72

                           2014 Q4

                           0,79

                           0,84

                           0,69

                              Lähde: Bloombergin tutkimus

               (49)

               Näiden lukujen perusteella indeksiä ei näyttäisi olevan mitenkään manipuloitu. On totta, että ”kaikkien keskiarvo” -hintasarjassa lasku on kiinalaisten yritysten suuremman osallistumisen johdosta hieman jyrkempää kuin ”kansainvälinen keskiarvo” -hinta-alasarjassa. Tämä ei kuitenkaan ole peruste asettaa ”kaikkien keskiarvo” -hintasarjan käyttöä kyseenalaiseksi. Kyseessä on ainoastaan looginen seuraus siitä, että hintasarjan tiedot heijastavat nyt entistä paremmin Kiinan maailmanlaajuista markkinaosuutta. Toisin sanoen: ”kaikkien keskiarvo” -hintasarja täyttää nyt tarkoituksensa jopa paremmin kuin silloin, kun se otettiin käyttöön.

               (50)

               On myöskin väärin väittää, että ”Kiinan keskiarvo” -sarjassa hintojen lasku olisi ollut yli viisi prosenttia enemmän kuin ”kansainvälinen keskiarvo” -sarjassa. ”Kiinan keskiarvo” laski 2,8 prosenttia, kun taas ”kansainvälinen keskiarvo” nousi 1,2 prosenttia. Eroa on siis yhteensä neljä prosenttia.

               (51)

               Komissio toteaakin, että pyynnön esittäjä perustaa väitteensä jälleen ainoastaan kahden erillisen vuosineljänneksen (Q3 2013 ja Q4 2014) väliselle vertailulle. Komission analyysissä otetaan huomioon hintasarjojen kehitys vuosina 2013–2014 eli koko sinä ajanjaksona, jolta pyynnön esittäjä toimitti pyynnössään tiedot.

               (52)

               Pyynnön esittäjän mukaan se, että kiinalaisten vastaajien määrä kasvoi, vetää väkisin nykyistä viitearvoa alaspäin siitä, mitä se olisi, jos kiinalaisten vastaajien lukumäärä ei olisi kasvanut.

               (53)

               Komissio ei yhdy tähän väitteeseen, sillä pyynnön esittäjä ei pystynyt esittämään tästä mitään näyttöä.

               (54)

               Pyynnön esittäjän mielestä komissio ei ole analysoinut, miten kiinalaisten vastaajien lukumäärän kasvu on vaikuttanut nykyiseen viitearvoon, miten osuuksien muuttuminen yleisesti on vaikuttanut hintaan tai miten nämä kaksi tekijää ovat erikseen vaikuttaneet hintaan, eikä sitä, voisiko tulos johtua muusta kuin siitä, että kiinalaisia hintoja ilmoitettiin enemmän.

               (55)

               Tämä ei komission mukaan pidä paikkaansa, koska komissio teki tällaisen analyysin, jonka päätelmät esitetään 7.2 ja 7.3 jaksossa.

               (56)

               Lisäksi pyynnön esittäjä väittää, ettei komissio analysoinut sitä, olisiko ”kansainvälinen keskiarvo” -hinta-alasarjan käyttö viitearvona johtanut selvästi erilaiseen tulokseen kuin nykyisen viitearvon käyttö kyseisellä ajanjaksolla. Pyynnön esittäjä vaatii tällaista analyysiä.

               (57)

               Komissio ei hyväksy tätä väittämää eikä siitä seuraavaa vaatimusta, koska se ei vireillepanoilmoituksen mukaan kuulu tähän välivaiheen tarkasteluun, mikä vahvistetaan vielä johdanto-osan 15 kappaleessa. Tämän tarkastelun tarkoituksena ei ole tutkia, olisiko toisten viitearvojen käyttö johtanut selvästi erilaisiin tuloksiin verrattuna nykyisen viitearvon käyttöön kyseisenä ajanjaksona.

               (58)

               Komissio painottaa, että asianmukaisen viitearvon olisi oltava objektiivinen, läpinäkyvä ja mahdollisimman laajaan peittoon perustuva. Tässä tapauksessa ei ole perusteita kiinalaisten tuottajien poissulkemiselle, sillä heidän osuutensa on 78 prosenttia aurinkopaneelien maailmanmarkkinoista.

               (59)

               Pyynnön esittäjän mukaan johdanto-osan 40 kappaleessa olevassa neljännessä havainnossa hiljaisesti myönnetään, ettei nykyinen viitearvoindeksi ollut edustava sitoumuksen alussa, ja tämä olisi sinällään jo riittävä syy siirtyä toiseen viitearvoon, koska sitoumuksen voimaantuloa edeltävää vuosineljännestä käytetään edelleen perusviitejaksona. Pyynnön esittäjän mukaan se, että mukaan otetaan kiinalaisten vastaajien ilmoittamat hinnat, ei sinällään takaa sitä, että nykyinen viitearvo edustaa moduulien maailmanhintoja.

               (60)

               Komissio taas on päinvastoin sitä mieltä, että kiinalaisten vastaajien osuuden kasvu nykyisessä viitearvossa ainoastaan parantaa viitearvon edustavuutta heijastelemalla paremmin kiinalaisten tuottajien osuutta aurinkopaneelien maailmanmarkkinoilla.

               (61)

               Pyynnön esittäjä pyysi komissiota jatkamaan tutkimusta lisätiedon hankkimiseksi. Pyynnön esittäjä ei kuitenkaan ole toimittanut mitään uusia tietoja johdanto-osan 12 kappaleessa mainitussa tarkastelupyynnössä esitettyjen lisäksi. Komissiolla ei näin ollen ole perusteita tutkimuksen jatkamiselle.

      Kiinan kansantasavallan hallituksen huomautukset

               (62)

               Kiinan tasavallan hallitus esitti huomautuksia, joissa ainoastaan puolletaan edelleen komission päätelmiä, joiden perusteella tämä tarkastelu lopetetaan.

         7.7   Päätelmät kirjallisista huomautuksista ja tarkastelusta

               (63)

               Komissio pitäytyy tutkimuksesta tekemissään päätelmissä asianomaisten osapuolten edellä esitetyistä huomautuksista huolimatta. Komissio on näin ollen päättänyt lopettaa tämän tarkastelun.

               (64)

               Tämä asetus on asetuksen (EY) N:o 1225/2009 15 artiklan 1 kohdalla ja asetuksen (EY) N:o 597/2009 25 artiklan 1 kohdalla perustetun komitean lausunnon mukainen,

         ON HYVÄKSYNYT TÄMÄN ASETUKSEN:
   1 artikla
   Päätetään Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontiin sovellettavien polkumyynti- ja tasoitustoimenpiteiden osittainen välivaiheen tarkastelu.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä tammikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  EUVL L 188, 18.7.2009, s. 93.

      (3)  EUVL L 152, 5.6.2013, s. 5.

      (4)  EUVL L 209, 3.8.2013, s. 26.

      (5)  EUVL L 209, 3.8.2013, s. 1.

      (6)  EUVL L 325, 5.12.2013, s. 1.

      (7)  EUVL L 325, 5.12.2013, s. 66.

      (8)  EUVL L 325, 5.12.2013, s. 214.

      (9)  EUVL L 270, 11.9.2014, s. 6.

      (10)  EUVL L 139, 5.6.2015, s. 30.

      (11)  EUVL L 218, 19.8.2015, s. 1.

      (12)  EUVL C 147, 5.5.2015, s. 4.


title: Komission täytäntöönpanoasetus (EU) 2015/36, annettu 12 päivänä tammikuuta 2015 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               13.1.2015

               FI

               Euroopan unionin virallinen lehti

               L 7/1

         KOMISSION TÄYTÄNTÖÖNPANOASETUS (EU) 2015/36,
   annettu 12 päivänä tammikuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä tammikuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  63,0

                  EG

                  164,2

                  IL

                  103,8

                  MA

                  103,8

                  TN

                  130,5

                  TR

                  132,7

                  ZZ

                  116,3

                  0707 00 05

                  EG

                  241,9

                  MA

                  73,2

                  TR

                  168,0

                  ZZ

                  161,0

                  0808 91 00

                  EG

                  113,1

                  ZZ

                  113,1

                  0709 93 10

                  EG

                  191,6

                  MA

                  144,6

                  SN

                  80,8

                  TR

                  158,9

                  ZZ

                  144,0

                  0805 10 20

                  EG

                  40,0

                  MA

                  56,4

                  TR

                  65,0

                  ZA

                  36,7

                  ZZ

                  49,5

                  0805 20 10

                  MA

                  71,9

                  ZZ

                  71,9

                  0805 20 30, 0805 20 50, 0805 20 70, 0805 20 90

                  IL

                  93,3

                  JM

                  118,8

                  KR

                  152,3

                  MA

                  82,2

                  TR

                  70,7

                  ZZ

                  103,5

                  0805 50 10

                  TR

                  67,8

                  ZZ

                  67,8

                  0808 10 80

                  AR

                  164,5

                  BR

                  65,5

                  CL

                  89,4

                  US

                  133,7

                  ZA

                  147,0

                  ZZ

                  120,0

                  0808 30 90

                  US

                  140,6

                  ZZ

                  140,6

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EY) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) 2016/1239 muuttamisesta siltä osin kuin on kyse tietyistä määräaikoja koskevista säännöistä ja todistusten kattamista määristä riisialalla (ETA:n kannalta merkityksellinen teksti)

text:
               KOMISSION TÄYTÄNTÖÖNPANOASETUS (EU) …/…,

               annettu 17.8.2017,

               täytäntöönpanoasetuksen (EU) 2016/1239 muuttamisesta siltä osin kuin on kyse tietyistä määräaikoja koskevista säännöistä ja todistusten kattamista määristä riisialalla

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013
                  1
                ja erityisesti sen 223 artiklan 3 kohdan b ja c alakohdan,

               sekä katsoo seuraavaa:

               (1)Komission täytäntöönpanoasetuksessa (EU) 2016/1239
                  2
                vahvistetaan asetuksen (EU) N:o 1308/2013 soveltamista koskevat säännöt tuonti- ja vientitodistusjärjestelmän osalta, mukaan lukien riisiä koskevat todistukset. Lisäksi siinä vahvistetaan jäsenvaltioiden komissiolle tekemiä ilmoituksia koskevat yksityiskohtaiset säännöt.

               (2)On tarpeen selventää tiettyjä määräaikoihin liittyviä sääntöjä, jotka koskevat muun muassa tariffikiintiöihin sisältyviin tuotemääriin liittyviä ilmoituksia.

               (3)Täytäntöönpanoasetukseen on aiheellista sisällyttää jäsenvaltioiden velvollisuus ilmoittaa komissiolle todistusten kattamat riisimäärät, sellaisena kuin se oli aiemmissa asetuksissa.

               (4)Sen vuoksi täytäntöönpanoasetusta (EU) 2016/1239 olisi muutettava.

               (5)Selkeyden ja oikeusvarmuuden vuoksi tämän asetuksen olisi tultava voimaan samana päivänä kuin delegoitu asetus, jolla muutetaan komission delegoitua asetusta (EU) 2016/1237
                  3
               , joka liittyy ilmoituksiin riisialalla.

               (6)Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan täytäntöönpanoasetus (EU) 2016/1239 seuraavasti:

               1) Muutetaan 3 artikla seuraavasti:

               a) Korvataan 3 kohta seuraavasti:

               ”3. Jos tässä asetuksessa on asetettu menettelyjä koskeva ajanjakso ja sen alkamis- tai päättymispäivä on lauantai, sunnuntai tai yleinen vapaapäivä asetuksen (ETY, Euratom) N:o 1182/71 mukaisesti,

               (a)sovellettava alkamispäivä on seuraava työpäivä, ja se alkaa kello 00.00, ottaen huomioon viranomaisen viralliset aukioloajat;

               (b)poiketen siitä, mitä mainitun asetuksen 3 artiklan 2 kohdan b alakohdassa ja 4 artiklassa säädetään, sovellettava päättymispäivä on seuraava työpäivä, ja se päättyy kello 13.00 Brysselin aikaa.”

               b) Lisätään 4 kohta seuraavasti:

               ”4. Poiketen siitä, mitä 3 kohdassa säädetään, jos tätä asetusta sovellettaessa määräaika koskee todistushakemusten kattamien tariffikiintiöön kuuluvien tuotemäärien ilmoittamista tai tariffikiintiön käyttämättömien määrien ilmoittamista, kyseinen määräaika päättyy viimeisen päivän viimeisen tunnin kuluttua umpeen, riippumatta siitä, onko kyseinen päivä lauantai, sunnuntai tai yleinen vapaapäivä.”

               2) Lisätään 19 a artikla seuraavasti:

               ”19 a artikla

               Riisiin liittyvät tiedoksiannot

               Jäsenvaltioiden on ilmoitettava komissiolle päivittäin seuraavat:

               (a)muiden tuontitodistusten kuin tuontitariffikiintiöiden hallinnointia varten tarkoitettujen osalta: myönnettyihin todistuksiin sisältyvät kokonaismäärät alkuperän ja tuotekoodin mukaan;

               (b)vientitodistusten osalta: myönnettyihin todistuksiin sisältyvät kokonaismäärät tuotekoodin mukaan.”

               2 artikla

               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 17.8.2017.

                     Komission puolesta

                     Puheenjohtaja
                     Jean-Claude JUNCKER

                     (1)
                  EUVL L 347, 20.12.2013, s. 671.

                     (2)
                  Komission täytäntöönpanoasetus (EU) 2016/1239, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 soveltamista koskevista säännöistä tuonti- ja vientitodistusjärjestelmän osalta (EUVL L 206, 30.7.2016, s. 44).

                     (3)
                  Komission delegoitu asetus (EU) 2016/1237, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä tuonti- ja vientitodistusjärjestelmän soveltamista koskevien sääntöjen osalta, Euroopan parlamentin ja neuvoston asetuksen (EU) N:o 1306/2013 täydentämisestä tällaisten todistusten osalta asetettujen vakuuksien vapauttamista ja pidättämistä koskevien sääntöjen osalta, komission asetusten (EY) N:o 2535/2001, (EY) N:o 1342/2003, (EY) N:o 2336/2003, (EY) N:o 951/2006, (EY) N:o 341/2007 ja (EY) N:o 382/2008 muuttamisesta sekä komission asetusten (EY) N:o 2390/98, (EY) N:o 1345/2005, (EY) N:o 376/2008 ja (EY) N:o 507/2008 kumoamisesta (EUVL L 206, 30.7.2016, s. 1).